./data/phi0978/phi001/phi0978.phi001.perseus-lat2.xml
Pliny the Elder
et in malacia stomachi, in febribus, rosionibus efficacissimum experiuntur; item mammarum collectionibus cum ture, oculo abictu cruore suffuso et in dolore aut epiphora, si inmulgeatur, plurimum prodest, magisque cum melle et narcissisuco aut turis polline, superque in omni usu efficaciuseius, quae marem enixa sit, multoque efficacissimum eius,quae geminos mares, et si vino ipsa cibisque acrioribusabstineat  mixto praeterea ovorum candido liquore madidaque lana frontibus inpositum fluctiones oculorum suspendit  etiam si rana saliva sua oculum asperserit, praecipuum est remedium, et contra morsum eiusdem bibiturinstillaturque  eum, qui simul matris filiaeque lacte inunctus sit, liberari omni oculorum metu in totam vitamadfirmant  aurium quoque vitiis medetur admixto modiceoleo aut, si ab ictu doleant, anserino adipe tepefactum si sit odor gravior, ut plerunmque fit longis vitiis, dilutomelle lana includitur  et contra regium morbum in oculisrelictum instillatur cum elaterio  peculiariter valet potumcontra venena, quae data sint e marino lepore, buprestiaut etiam, ut Aristoteles tradit, dorycnio, et contra insaniam, quae facta sit hyoscyami potu  podagris quoqueiubent inlini cum cicuta, alii cum oesypo et adipe anserino, qualiter et vulvarum doloribus inponitur  alvumetiam sistit potu, ut Rabirius scribit, et menses ciet eius vero, quae feminam enixa sit, ad vitia tantum in faciesananda praevalet  pulmonum quoque incommoda lactemulieris sanantur; cui si admisceatur inpubis pueri urinaet mel Atticum, omnia coclearium singulorum mensura,vermes quoque aurium eici invenio  eius, quae marempepererit, lacte gustato canes rabiosos negant fieri